Տատյանա Ավերինա

աջից|մինի|280x280փքս| Ռուսական փոստային նամականիշ, 2013 թ
**Տատյանա Բորիսովնա Ավերինա** (ամուսնական ազգանունով՝ **Բարաբաշ**, ), խորհրդային արագասահորդուհի։ Օլիմպիական խաղերի կրկնակի չեմպիոնուհի (1976), ԽՍՀՄ սպորտի վաստակավոր վարպետ (1976)։

## Կենսագրություն
Մանկուց հետաքրքրվել է սպորտով, 12 տարեկանում ընդունվել *Բուրեվեստնիկ* ընկերության մանկապատանեկան մարզադպրոց։ Նրա առաջին մարզիչը եղել է Անտոնինա Իվանովնա Վերեինան։ 1970 թվականին Չելյաբինսկում՝ Յակով Մելնիկովի հուշամրցաշարում հաջող մրցելույթից հետո Տատյանան ընդգրկվել է ԽՍՀՄ հավաքականի կազմում։

Ամուսինը՝ Վլադիմիր Բարաբաշը (1951-2012), նույնպես չմշկասահորդ էր, միջազգային կարգի սպորտի վարպետ։

1970-ականներին Տատյանա Բարաբաշը լավագույն չմշկասահորդներից մեկն էր աշխարհում. կրկնակի օլիմպիական չեմպիոնուհի, օլիմպիական կրկնակի բրոնզե մեդալակիր, աշխարհի բազմակի չեմպիոն, ԽՍՀՄ բազմակի չեմպիոն և աշխարհի ռեկորդակիր։

Ինսբրուկում ելույթ ունենալուց հետո  ամուսնացել է, ունեցել երկու որդի։ 1970-ականների վերջին տեղափոխվել է Մոսկվա և ակտիվ սպորտին հրաժեշտ տալուց հետո աշխատել որպես մարզիչ, մասնակցել վետերանների մրցումների։

Մահացել է 2001 թվականին ստամոքսի քաղցկեղից։ Թաղվել է Մոսկվայում՝ Տրոեկուրովյան գերեզմանատանը։

Նիժնի Նովգորոդի արհեստական սահադաշտերից մեկը կրում է Տատյանա Ավերինայի անունը։

## Մարզական նվաճումներ
* 1976 թվականի ձմեռային օլիմպիական խաղերի չեմպիոն 1000 մ (1.28.43 րոպե. օլիմպիական ռեկորդ) և 3000 մ (4.45.19 րոպե) մրցատարածություններում։
* 1978 թվականի աշխարհի չեմպիոն բազմամարտում (186,891 միավոր), 1000 մ (1,29,56 րոպե) և 1500 մ (2,21,44 րոպե) մրցատարածություններում։
* 1974-1976 թվականների աշխարհի առաջնության բազմամարտի արծաթե մեդալակիր։
* 1976 թվականի ձմեռային օլիմպիական խաղերի բրոնզե մեդալակիր 500 մ (43,17 վրկ.) և 1500 մ (2,17,96 րոպե) մրցատարածություններում։
* Արծաթե և բրոնզե մեդալակիր 1974-1976, 1978, 1979 թվականների աշխարհի առաջնություններում, առանձին մրցատարածություններում։
* 1980 թվականի ձմեռային օլիմպիական խաղերի մասնակից (18-րդ տեղը՝ 1500 մ մրցատարածությունում)։
* 1979 թ. ԽՍՀՄ բացարձակ չեմպիոնուհի.
* 1973-1975թթ., 1978թ., 1979թ. ԽՍՀՄ բազմակի չեմպիոնուհի սպրինտերային բազմամարտում և առանձին մրցատարածություններում։
* 500, 1000 և 1500 մ չմշկավազքերում, դասական և սպրինտերական բազմամարերում բազմաթիվ ռեկորդների հեղինակ։
*

## Մեդալներ
մինի|347x347փքս|Տատյանա Ավերինան 1975 թ.
Կարևորագույն մրցումներում Տատյանա Ավերինայի նվաճած մեդալները.

## Աշխարհի ռեկորդներ
Չմշկասահորդուհու իր կարիերայի ընթացքում Տատյանա Ավերինան սահմանել է աշխարհի 11 ռեկորդ։

## Ծանոթագրություններ

## Գրականություն
* Барабаш (Аверина) Татьяна Борисовна // Олимпийская энциклопедия / Павлов С. П.. — М.: Советская энциклопедия, 1980. — 415 с.
* Аверина Татьяна Борисовна // Большая олимпийская энциклопедия / автор-составитель В. Л. Штейнбах. — Москва: Олимпия Press, 2006.

## Արտաքին հղումներ
* 
* 

Կատեգորիա:1950 ծնունդներ
Կատեգորիա:2001 մահեր
Կատեգորիա:Անձինք այբբենական կարգով
Կատեգորիա:Աշխատանքային կարմիր դրոշի շքանշանի ասպետներ
Կատեգորիա:ԽՄԿԿ անդամներ
Կատեգորիա:ԽՍՀՄ սպորտի վաստակավոր վարպետներ
Կատեգորիա:ԽՍՀՄ օլիմպիական չեմպիոններ
Կատեգորիա:Հունիսի 25 ծնունդներ
Կատեգորիա:Մոսկվա քաղաքում մահացածներ
Կատեգորիա:Նիժնի Նովգորոդ քաղաքում ծնվածներ
Կատեգորիա:Տրոեկուրովյան գերեզմանատանը թաղվածներ
Կատեգորիա:Օգոստոսի 22 մահեր